**Ο Αντάμα Μπάροου** (γεννημένος στις 16 Φεβρουαρίου 1965) είναι πολιτικός από την Γκάμπια και μεσίτης ακινήτων, ο οποίος υπηρετεί σήμερα ως ο τρίτος Πρόεδρος της Γκάμπια. Από την ανεξαρτησία της χώρας από το Ηνωμένο Βασίλειο το 1965, είναι ο πρώτος δημοκρατικά εκλεγμένος Πρόεδρος της Γκάμπια,έπειτα από συνταγματική κρίση που διήρκεσε έναν μήνα.

Γεννήθηκε στο Μανκαμάνγκ Κούντα (Mankamang Κούντα), ένα χωριό κοντά στο Μπας Σάντα Σου (Basse Santa Su). Φοίτησε στο Γυμνάσιο στη Νήσο του Κάβουρα και το Μουσουλμανικό Λύκειο, το τελευταίο με υποτροφία. Στη συνέχεια εργάστηκε για την ενεργειακή εταιρεία Alhagie Musa & Sons, όπου έγινε διευθυντής πωλήσεων. Εγκαταστάθηκε στο Λονδίνο στις αρχές της δεκαετίας του 2000 βελτίωσε τις σπουδές του ως μεσίτης και ταυτόχρονα εργαζόταν ως φύλακας ασφαλείας. Μετά την επιστροφή του στην Γκάμπια το 2006, ίδρυσε την Majum Real Estate, της οποίας ήταν ο διευθύνων σύμβουλος μέχρι το 2016. Ως ταμίας του Ενωμένου Δημοκρατικού Κόμματος, ενός κόμματος της αντιπολίτευσης, ο Μπάροου επιλέχθηκε από την αρχή ως υποψήφιος για τις προεδρικές εκλογές του 2016. Ωστόσο, αργότερα ανακοίνωσε ότι θα σταθεί ως ανεξάρτητος με την υποστήριξη της αντιπολιτευόμενης ομάδας του Συνασπισμού 2016.

Ο Μπάροου κέρδισε τις εκλογές με ποσοστό 43,43% των ψήφων, επικρατώντας του επί 22 χρόνια προέδρου, Γιαγιά Τζαμέ Ο Τζαμέ αρχικά αποδέχθηκε το αποτέλεσμα, αλλά αργότερα ανακάλεσε, και ο Μπάροου αναγκάστηκε να διαφύγει στη γειτονική Σενεγάλη. Ορκίστηκε πρόεδρος στην γκαμπιανή πρεσβεία στη Σενεγάλη, στις 19 Ιανουαρίου 2017, και ο Τζαμέ συμφώνησε να φύγει από την Γκάμπια και να πάει στην εξορία, στις 21 Ιανουαρίου. Ο Μπάροου επέστρεψε στην Γκάμπια στις 26 Ιανουαρίου.

Τον Νοέμβριο του 2021 ανακοίνωσε την υποψηφιότητά του για τις προεδρικές εκλογές στις οποίες επανεξελέγη.

Πρώτα χρόνια, εκπαίδευση και καριέρα
------------------------------------

Ο Μπάροου γεννήθηκε στις 16 Φεβρουαρίου 1965 στο Μανκαμάνγκ Κούντα, ένα μικρό χωριό κοντά στην Μπας Σάντα Σου, δύο ημέρες προτού η Γκάμπια αποκτήσει την ανεξαρτησία της από το Ηνωμένο Βασίλειο. Γιος του Μαμούντου Μπάροου και της Καντιτζάτου Τζάλοου, φοίτησε στο τοπικό δημοτικό σχολείο Κόμπα Κούντα, και, στη συνέχεια στο Γυμνάσιο Κραμπ Άιλαντ της Μπανζούλ. Στη συνέχεια έλαβε μια υποτροφία για σπουδές στο Μουσουλμανικό Λύκειο. Μετά την αναχώρηση από το σχολείο, εργάστηκε για την ενεργειακή εταιρεία της Γκάμπια Alhagie Musa & Sons και αναρριχήθηκε στην ιεραρχία, φτάνοντας να γίνει διευθυντής πωλήσεων. Στις αρχές της δεκαετίας του 2000, μετακόμισε στο Λονδίνο όπου έκανε κι άλλες σπουδές. Ταυτόχρονα, εργάστηκε ως φρουρός ασφαλείας σε τοπικό κατάστημα Argos, προκειμένου να χρηματοδοτήσει τις σπουδές του. Ο ίδιος περιέγραψε τις εμπειρίες αυτές ως διαμορφωτικές, λέγοντας ότι "η ζωή είναι μια διαδικασία, και το Ηνωμένο Βασίλειο με βοήθησε να γίνω ο άνθρωπος που είμαι σήμερα. Το να εργάζεσαι επί 15 ώρες την ημέρα "χτίζει τον άνθρωπο."

Ο Μπάροου επέστρεψε στην Γκάμπια μετά την αποφοίτησή του. Το 2006, ίδρυσε την εταιρεία Majum Real Estate, και από το 2006 έως το 2016 ήταν ο διευθύνων σύμβουλος (CEO) της εταιρείας.

Πρόεδρος
--------

Ο Μπάροου αναδείχθηκε νικητής των προεδρικών εκλογών που έγιναν την 1η Δεκεμβρίου 2016. Σε ένα αποτέλεσμα έκπληξη, ο υποψήφιος της αντιπολίτευσης Αντάμα Μπάροου νίκησε τον επί 20 και πλέον έτη πρόεδρο, Γιαγιά Τζαμέ. Η εκλογή σηματοδότησε την πρώτη αλλαγή της προεδρίας της Γκάμπια από το στρατιωτικό πραξικόπημα του 1994, και την πρώτη μεταβίβαση της εξουσίας με εκλογές από την ανεξαρτησία της χώρας από το Ηνωμένο Βασίλειο το 1965.

Στις 2 Δεκεμβρίου, προτού ανακοινωθούν τα τελικά αποτελέσματα, ο Τζαμέ ευγενικά παραδέχθηκε την ήττα του, εκπλήττοντας τον λαό, που ανέμεναν να διατηρηθεί ο πρόεδρος στην εξουσία. Το BBC News αποκάλεσε τις εξελίξεις εκείνες ως "μία από τις μεγαλύτερες εκλογικές εκπλήξεις που είχε γνωρίσει ποτέ η Δυτική Αφρική". Τα τελικά επίσημα αποτελέσματα έδειξαν ότι ο Μπάροου ήταν ο νικητής, με ποσοστό 43,3% πετυχαίνοντας το όριο του 3,7% της νίκης επί του Τζαμέ (έλαβε 39,6%) με τον τρίτο υποψήφιο, Μάμα Κάντε, να λαμβάνει το 17,1% των ψήφων. Μετά τις εκλογές, αποφυλακίστηκαν 19 πολιτικοί κρατούμενοι της αντιπολίτευσης , συμπεριλαμβανομένου του Ουσάινου Ντάρμπο, αρχηγού του κόμματος στο οποίο ανήκει ο Μπάροου , του Ενωμένου Δημοκρατικού Κόμματος (UDP). Έγιναν εκτεταμένοι πανηγυρισμοί για το αποτέλεσμα από την αντιπολίτευση, με κάποια επιφύλαξη για το αν η μετάβαση θα προχωρούσε χωρίς δυσάρεστα περιστατικά.

Ωστόσο, στις 9 Δεκεμβρίου, ο Τζαμέ ανακοίνωσε ότι αρνείται να αναγνωρίσει το αποτέλεσμα και ζήτησε τη διεξαγωγή νέων εκλογών, πυροδοτώντας συνταγματική κρίση. Παρατάχθηκαν στρατεύματα στην Μπανζούλ, την πρωτεύουσα, και τη Σερεκούντα, η μεγαλύτερη πόλη της χώρας. Η απόρριψη των αποτελεσμάτων από τον Τζαμέ καταδικάστηκε από πολλούς εσωτερικούς και εξωτερικούς φορείς, συμπεριλαμβανομένων του δικηγορικού συλλόγου, της διδασκαλικής ένωσης δασκάλων, της ένωσης Τύπου, του Πανεπιστημίου της Γκάμπια, του ιατρικού συλλόγου, της Οικονομικής Κοινότητας των κρατών της Δυτικής Αφρικής (ECOWAS), της Αφρικανικής Ένωσης (AU), και του Συμβουλίου Ασφαλείας των Ηνωμένων Εθνών. Η κατάσταση κλιμακώθηκε περαιτέρω, παρά τις εκτεταμένες διπλωματικές προσπάθειες με την προσωπική συμμετοχή πολλών Αφρικανών αρχηγών κρατών,μέχρι τη στρατιωτική επέμβαση από τις ένοπλες δυνάμεις πολλών γειτονικών χωρών της ECOWAS. Τελικά, στις 21 Ιανουαρίου, Ο Τζαμέ εγκατέλειψε την Γκάμπια και εξορίστηκε. Σύμφωνα με την κυβέρνηση της Σενεγάλης και το γραφείο της ύπατης αρμοστείας των Ηνωμένων Εθνών για τους Πρόσφυγες, κατά τη διάρκεια της διαμάχης γύρω στους 45.000 ανθρώπους εγκατέλειψαν τη χώρα για τη Σενεγάλη και τουλάχιστον άλλοι 800 άνθρωποι κατέφυγαν στη Γουινέα-Μπισσάου.

### Απόπειρα πραξικοπήματος 2022

Μια αποτυχημένη απόπειρα πραξικοπήματος έλαβε χώρα στις 20 Δεκεμβρίου 2022. Σύμφωνα με πληροφορίες, τέσσερις στρατιώτες επεχείρησαν να ανατρέψουν την κυβέρνηση του Μπάροου και συνελήφθησαν ως ύποπτοι. Ο στρατός της Γκάμπια αρνήθηκαν ότι έλαβε χώρα οποιαδήποτε τέτοια απόπειρα πραξικοπήματος. Τρεις άλλοι φερόμενοι ως συνωμότες καταζητούντο από τις αρχές της Γκάμπια. Ο πραξικοπηματίας αργότερα ονομάστηκε υποδεκανέας Σάνα Φαντέραλ. Η απόπειρα καταδικάστηκε από την Οικονομική Κοινότητα των Κρατών της Δυτικής Αφρικής (ECOWAS) και το κόμμα της αξιωματικής αντιπολίτευσης, το UDP.

Προσωπική ζωή
-------------

Ο Μπάροου είναι ένας αφοσιωμένος Μουσουλμάνος και λέει ότι η πίστη καθοδηγεί τη ζωή του και την πολιτική. Εξασκεί την πολυγαμία και έχει δύο συζύγους, την Φατουμάτα Βαχ και την Σάρτζο Εμπάλοου. Με τις συζύγους του, έχει τέσσερα παιδιά. Ο γιος του Χαμπίμπου, πέθανε έπειτα από δάγκωμα σκύλου, σε ηλικία 8 μηνών, στις 15 Ιανουαρίου 2017. Ο Μπάροου δεν μπόρεσε να παρακολουθήσει την κηδεία του γιου του, επειδή ήταν στη Σενεγάλη, για λόγους ασφαλείας, έπειτα από συστάσεις της ECOWAS.

Παραπομπές
----------

1. ↑  «Gambia elections: Adama Barrow declared presidential election winner» (στα αγγλικά). *BBC News*. 2021-12-05.. Ανακτήθηκε στις 2021-12-05.
2. ↑  «'Adama Barrow appears at independent electoral commission today'». Αρχειοθετήθηκε από το πρωτότυπο στις 2 Δεκεμβρίου 2016. Ανακτήθηκε στις 8 Φεβρουαρίου 2017.
3. ↑  «Who Is Adama Barrow?». 1 Σεπτεμβρίου 2016. Ανακτήθηκε στις 2 Δεκεμβρίου 2016.
4. ↑  «Argos guard tackles Gambia strongman» (στα αγγλικά). *The Times*. 2016-11-20.. Ανακτήθηκε στις 2016-11-25.
5. ↑  Maclean, Ruth; Graham-Harrison, Emma; Grierson, Jamie (2016-12-02). «Adama Barrow: from Argos security guard to president of the Gambia». *The Guardian*. .
6. ↑  «'No drama Adama' Barrow seeks to end Gambia's erratic Jammeh era». Reuters. 2 Δεκεμβρίου 2016. Ανακτήθηκε στις 19 Ιανουαρίου 2017.
7. ↑  «Adama Barrow, the man who ended Jammeh's 22-year rule». Africanews. 19 Ιανουαρίου 2017. Ανακτήθηκε στις 19 Δεκεμβρίου 2017.
8. ↑  «Global elections calendar». National Democratic Institute. Ανακτήθηκε στις 5 Δεκεμβρίου 2016.
9. 1 2  «Gambia's Jammeh loses presidential election to Adama Barrow in shock election result». *BBC News*. 2016-12-02.. Ανακτήθηκε στις 2016-12-05.
10. ↑  Corey-Boulet, Robbie; John, Abdoulie (2016-12-03). «Gambia leader's hold on power ends with surprising speed». *Yahoo News*. Associated Press. Αρχειοθετήθηκε από το πρωτότυπο στις 2016-12-04.. Ανακτήθηκε στις 2016-12-06.
11. ↑  «Gambia's Adama Barrow says shock win heralds 'new hope'». *BBC News*. 2016-12-02.. Ανακτήθηκε στις 2016-12-06.
12. ↑  Baloch, Babar (20 Ιανουαρίου 2017). «Senegal: Around 45,000 have fled political uncertainty in The Gambia». Ανακτήθηκε στις 20 Ιανουαρίου 2017.
13. ↑  «Gambia foils alleged coup attempt». *The West Australian* (στα Αγγλικά). 21 Δεκεμβρίου 2022. Ανακτήθηκε στις 21 Δεκεμβρίου 2022.
14. ↑  «Gambia foils alleged coup attempt, arrests four soldiers | Reuters.com» (στα αγγλικά). *Reuters*.. Ανακτήθηκε στις 2022-12-21.
15. ↑  «Gambia coup attempt foiled - government» (στα αγγλικά). *BBC News*. 2022-12-21.. Ανακτήθηκε στις 2022-12-21.
16. ↑  «Four soldiers arrested after alleged coup attempt in The Gambia». *www.aljazeera.com* (στα Αγγλικά). Ανακτήθηκε στις 22 Δεκεμβρίου 2022.
17. ↑  «Meet The Wives Of New Gambian President Adama Barrow». *Peace FM*. 2017-01-20.. Ανακτήθηκε στις 2017-01-22.
18. ↑  «Gambia President-elect Adama Barrow's son killed by dog». BBC. 2017-01-17.. Ανακτήθηκε στις 2017-01-17.

Εξωτερικοί σύνδεσμοι
--------------------

* Πολυμέσα σχετικά με το θέμα  Adama Barrow στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 181148120786794792091
* LCCN: no2017128361
* GND: 1120826721
* SUDOC: 250958597

 |

 |